CELEX: 32006R1587
Language: lt
Date: 2006-10-23 00:00:00
Title: 2006 m. spalio 23 d. Komisijos reglamentas (EB) Nr. 1587/2006, iš dalies keičiantis Tarybos reglamentą (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams

25.10.2006   
            
            
               LT
            
            
               Europos Sąjungos oficialusis leidinys
            
            
               L 294/25
            
         KOMISIJOS REGLAMENTAS (EB) Nr. 1587/2006
   2006 m. spalio 23 d.
   iš dalies keičiantis Tarybos reglamentą (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. gegužės 18 d. Tarybos reglamentą (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams (1), ypač į jo 8 straipsnio a dalį,
   kadangi:
   
               (1)
            
            
               Remiantis Reglamentu (EB) Nr. 765/2006, visos Prezidentui Lukašenkai ir I priede išvardytiems tam tikriems kitiems Baltarusijos pareigūnams, atsakingiems už tarptautinių rinkimų standartų pažeidimus 2006 m. kovo 19 d. Baltarusijoje vykusių prezidento rinkimų metu ir už represines priemones, kurių buvo imtasi prieš pilietinę visuomenę bei demokratinės opozicijos atstovus, taip pat su jais susijusiems fiziniams ar juridiniams asmenims, subjektams ir institucijoms priklausančios, jų nuosavybe esančios, turimos ar valdomos lėšos ir ekonominiai ištekliai yra įšaldyti.
            
         
               (2)
            
            
               Tarybos sprendimu 2006/718/BUSP (2) iš dalies buvo pakeistas Tarybos bendrosios pozicijos 2006/276/BUSP (3) IV priedas, kuriame pateikiamas fizinių ir juridinių asmenų, subjektų ir institucijų, kurių lėšos ir ekonominiai ištekliai, nustatyti bendrojoje pozicijoje, turėtų būti įšaldyti, sąrašas. Todėl I priedas turėtų būti atitinkamai iš dalies pakeistas.
            
         
               (3)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 765/2006 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. spalio 23 d.
      
         
            Komisijos vardu
         
         Eneko LANDÁBURU
         
            Ryšių su užsieniu generalinis direktorius
         
      
   
   
      (1)  OL L 134, 2006 5 20, p. 1.
   
      (2)  Žr. šio oficialiojo leidinio p. 72.
   
      (3)  OL L 101, 2006 4 11, p. 5. Bendroji pozicija su pakeitimais, padarytais Bendrąja pozicija 2006/362/BUSP (OL L 134, 2006 5 20, p. 45).
   PRIEDAS
   Reglamento (EB) Nr. 765/2006 I priedas iš dalies keičiamas taip:
   
               1.
            
            
               I priede įterpiamos trys skiltys: „Adresas“, „Paso numeris“ ir „Pilietybė“.
            
         
               2.
            
            
               Įrašomi šie fiziniai asmenys:
               
                           a)
                        
                        
                           
                              „Pavardė: Bortnik, Sergei. Pavardė (rašyba baltarusių k.): БОРТНІК Сяргей. Pavardė (rašyba rusų k.): БОРТНИК Сяргей. Pareigos: Prokuroras. Adresas: Ul. Surganovo 80-263, Minsk, Belarus. Gimimo data: 1953 5 28. Gimimo vieta: Minskas. Paso Nr. MP 0469554.“
                           
                        
                     
                           b)
                        
                        
                           
                              „Pavardė: Migun, Andrei. Pavardė (rašyba baltarusių k.): МІГУН Андрэй. Pavardė (rašyba rusų k.): МИГУН Андрэй. Pareigos: Prokuroras. Adresas: Ul. Goretskovo 53-16, Minsk, Belarus. Gimimo data: 1978 2 5. Gimimo vieta: Minskas. Paso Nr. MP 1313262.“
                           
                        
                     
                           c)
                        
                        
                           
                              „Pavardė: Rybakov, Alexei. Pavardė (rašyba baltarusių k.): РЫБАКОЎ Аляксей. Pavardė (rašyba rusų k.): РЫБАКОВ Алексей. Pareigos: Minsko Maskvos rajono teismo teisėjas. Adresas: Ul. Jesenina 31-1-104, Minsk, Belarus.“
                           
                        
                     
                           d)
                        
                        
                           
                              „Pavardė: Yasinovich, Leonid Stanislavovich. Pavardė (rašyba baltarusių k.): ЯСІНОВІЧ Леанід Станіслававіч. Pavardė (rašyba rusų k.): ЯСИНОВИЧ Леoнид Станиславoвич. Pareigos: Minsko centrinio rajono teismo teisėjas. Adresas: Ul. Gorovtsa 4-104, Minsk, Belarus. Gimimo data: 1961 11 26. Gimimo vieta: Buchany, Vitebsko sritis, Baltarusija. Paso Nr. MP 0515811.“
                           
                        
                     
         
               3.
            
            
               Įrašas „Pavardė: Naumov, Vladimir Vladimïrovich. Gimimo data: 1956. Pareigos: Vidaus reikalų ministras“ pakeičiamas taip:
               „Pavardė: Naumov, Vladimir Vladimïrovich. Gimimo data: 1956 2 7. Pareigos: Vidaus reikalų ministras“.